CELEX: 32009R0709
Language: lv
Date: 2009-08-05 00:00:00
Title: Komisijas Regula (EK) Nr. 709/2009 ( 2009. gada 5. augusts ), ar ko groza Padomes Regulu (EK) Nr. 43/2009 attiecībā uz Esmarka mencas nozvejas limitiem ICES IIIa zonā un EK ūdeņos ICES IIa un IV zonā

6.8.2009   
            
            
               LV
            
            
               Eiropas Savienības Oficiālais Vēstnesis
            
            
               L 204/12
            
         
      KOMISIJAS REGULA (EK) Nr. 709/2009
   (2009. gada 5. augusts),
   ar ko groza Padomes Regulu (EK) Nr. 43/2009 attiecībā uz Esmarka mencas nozvejas limitiem ICES IIIa zonā un EK ūdeņos ICES IIa un IV zonā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2009. gada 16. janvāra Regulu (EK) Nr. 43/2009, ar ko 2009. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas limiti (1), un jo īpaši tās 5. panta 5. punktu,
   tā kā:
   
               (1)
            
            
               Regulas (EK) Nr. 43/2009 IA pielikumā provizoriski noteikti Esmarka mencas nozvejas limiti ICES IIIa zonā un EK ūdeņos ICES IIa un IV zonā.
            
         
               (2)
            
            
               Saskaņā ar minētās regulas 5. panta 5. punktu Komisija var pārskatīt šos nozvejas limitus, ņemot vērā 2009. gada pirmajā pusē apkopoto zinātnisko informāciju.
            
         
               (3)
            
            
               Ievērojot 2009. gada pirmajā pusē apkopoto zinātnisko informāciju, jānosaka galīgie Esmarka mencas nozvejas limiti attiecīgajās zonās.
            
         
               (4)
            
            
               Zivsaimniecības zinātnes, tehnikas un ekonomikas komiteja atzīst, ka 2009. gadā 157 000 tonnu nozveja ICES IIIa zonā un EK ūdeņos ICES IIa un IV zonā atbilstu zvejas izraisītās mirstības koeficientam 0,6 apjomā un ļautu saglabāt krājuma apjomu virs piesardzības robežvērtībām.
            
         
               (5)
            
            
               Esmarka mencas krājums Ziemeļjūrā ir kopīgs Norvēģijai un Kopienai, taču patlaban tas netiek kopīgi pārvaldīts. Šajā regulā paredzētajiem pasākumiem ir jābūt saskaņā ar Kopienas un Norvēģijas apspriedēm, kas notikušas, ievērojot Eiropas Kopienas un Norvēģijas 2008. gada 10. decembra Saskaņotā zvejniecības apspriežu secinājumu protokola noteikumus.
            
         
               (6)
            
            
               Tāpēc Kopienas daļa no Esmarka mencas kopējās pieļaujamās nozvejas (KPN), kuru drīkst nozvejot ICES IIIa zonā un EK ūdeņos ICES IIa un IV zonā, jānosaka apjomā, kurš atbilst 75 % no 157 000 tonnu.
            
         
               (7)
            
            
               Atbilstoši Regulas (EK) Nr. 43/2009 5. panta 7. punktam Komisija, pārskatījusi nozvejas limitus Esmarka mencas krājumiem, var pārskatīt arī limitus nozvejai no merlanga krājumiem ICES IIIa zonā, limitus nozvejai no merlanga krājumiem ICES IV zonā un EK ūdeņos ICES IIa zonā, kā arī limitus nozvejai no pikšas krājumiem ICES IIIa zonā un EK ūdeņos ICES IIIb, IIIc un IIId zonā un limitus nozvejai no pikšas krājumiem ICES IV zonā un EK ūdeņos ICES IIa zonā, lai Esmarka mencas zvejā tādējādi ņemtu vērā rūpniecisko piezveju no minētajiem krājumiem. Tomēr šādas pārskatīšanas rezultātā samazinātos merlanga un pikšas apjomi, kas ir izkrauti cilvēku patēriņam, un palielinātos apjomi, kas izkrauti rūpniecības vajadzībām. Tādēļ ir vēlams nozvejas limitus šiem krājumiem nemainīt un pārtraukt Esmarka mencas zveju, tiklīdz ir sasniegti pašreizējie novērtējumi par merlanga un pikšas piezvejas apjomiem.
            
         
               (8)
            
            
               Nozvejas limiti merlanga un pikšas krājumiem ICES IIIa zonā un EK ūdeņos ICES IIIb, IIIc un IIId zonā atlikušajam 2009. gada laikposmam nav jāmaina, arī ņemot vērā Esmarka mencas ierobežoto zveju minētajās zonās, un tādēļ, ka nav jaunu prognožu par merlanga un pikšas piezvejas apjomiem cita veida rūpnieciskajā zvejā, ko veic minētajās zonās.
            
         
               (9)
            
            
               Esmarka menca nav ilgdzīvojoša suga. Tādēļ jaunajiem nozvejas limitiem jāstājas spēkā pēc iespējas drīzāk, lai nodrošinātu attiecīgās zvejas nepārtrauktību.
            
         
               (10)
            
            
               Tāpēc attiecīgi jāgroza Regulas (EK) Nr. 43/2009 IA pielikums.
            
         
               (11)
            
            
               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 43/2009 IA pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 5. augustā
      
         
            Komisijas vārdā –
         
            Komisijas loceklis
         
         Joe BORG
         
      
   
   
      (1)  OV L 22, 26.1.2009., 1. lpp.
   
      PIELIKUMS
      Regulas (EK) Nr. 43/2009 IA pielikumā ierakstu par Esmarka mencas krājumu ICES IIIa zonā un EK ūdeņos ICES IIa un IV zonā aizstāj ar šādu ierakstu:
      
         
                     
                                 “Suga
                              
                              
                                 :
                              
                              
                                 Esmarka menca
                                 
                                    Trisopterus esmarki
                                 
                              
                           
                  
                     
                                 Zona
                              
                              
                                 :
                              
                              
                                 IIIa zona; EK ūdeņi IIa un IV zonā
                                 NOP/2A3A4.
                              
                           
               
                     Dānija
                  
                  
                     116 642 (1)
                     
                  
                  
                     Analītiskā KPN.
                     Regulas (EK) Nr. 847/96 3. pantu nepiemēro.
                     Regulas (EK) Nr. 847/96 4. pantu nepiemēro.
                     Piemēro Regulas (EK) Nr. 847/96 5. panta 2. punktu.
                  
               
                     Vācija
                  
                  
                     22 (1)
                         (2)
                     
                  
               
                     Nīderlande
                  
                  
                     86 (1)
                         (2)
                     
                  
               
                     Nīderlande
                  
                  
                     116 750
                  
               
                     Norvēģija
                  
                  
                     1 000 (3)
                     
                  
               
                     KPN
                  
                  
                     Nepiemēro
                  
               
      
         (1)  Zveju saskaņā ar šo kvotu drīkst veikt tikai tik ilgi, kamēr merlanga piezvejas apjomi ICES IIIa zonā, merlanga piezvejas apjomi ICES IV zonā un EK ūdeņos ICES IIa zonā, pikšas piezvejas apjomi ICES IIIa zonā un EK ūdeņos ICES IIIb, IIIc un IIId zonā un pikšas piezvejas apjomi ICES IV zonā un EK ūdeņos ICES IIa zonā ir zemāki par novērtētajiem rūpnieciskās piezvejas apjomiem, kas norādīti to tabulu zemsvītras piezīmēs, kurās ietverti minētajiem krājumiem noteiktie nozvejas limiti.
      
         (2)  Zveju saskaņā ar šo kvotu drīkst veikt tikai EK ūdeņos ICES IIa, IIIa un IV zonā.
      
         (3)  Zveju saskaņā ar šo kvotu drīkst veikt tikai ICES IV un VIa zonā uz ziemeļiem no 56°30′N.”